เอาไง? บอร์ด CPALL ท้ารังสีพิฆาตให้ “ก่อศักดิ์” นั่งเก้าอี้ปธ.ต่อ
เอาไง? บอร์ด CPALL ท้ารังสีพิฆาตให้ “ก่อศักดิ์” นั่งเก้าอี้ปธ.ต่อ
5 ก.พ. 2559

บริษัท ซีพี ออลล์ จำกัด (มหาชน) หรือ CPALL ระบุว่าคณะกรรมการบริษัทจึงเห็นชอบตามข้อเสนอแนะของที่ประชุมคณะกรรมการตรวจสอบและ กรรมการอิสระที่บริษัทควรให้โอกาสแก่กรรมการบริหารทั้งสามท่าน ซึ่งยังคงคุณสมบัติตามหลักเกณฑ์ของสำนักงาน ก.ล.ต.
และเน้นไปที่การป้องกันมิให้เกิดเหตุเช่นนี้อีกไปในอนาคต โดยจะพัฒนาและปรับปรุงแนวทาง และกระบวนการ ตลอดจนการอบรมกรรมการ ผู้บริหาร และพนักงานของบริษัทในเรื่องบรรษัทภิบาล เพื่อให้เป็นไปตามมาตรฐานสากล และให้เกิดความเชื่อมั่นว่าจะไม่เกิดเหตุการณ์เช่นนี้อีก จึงมีมติดังต่อไปนี้
1. จัดตั้งคณะกรรมการบรรษัทภิบาล อันจะช่วยเสริมระบบบรรษัทภิบาลในปัจจุบันให้มีความรัดกุมและครอบคลุมยิ่ง ขึ้น คณะกรรมการบรรษัทภิบาลประกอบด้วยกรรมการไม่น้อยกว่า 3 คน ดังนี้
1) พล.ต.อ. พัชรวาท วงษ์สุวรรณ กรรมการอิสระ
2) นายผดุง เตชะศรินทร์ กรรมการอิสระ
3) นายอำรุง สรรพสิทธิ์วงศ์ กรรมการ และกรรมการบริหาร
 
โดยมีเลขานุการบริษัททำหน้าที่เป็นเลขานุการคณะกรรมการบรรษัทภิบาลโดยตำแหน่ง และมีผู้เชี่ยวชาญอิสระด้านบรรษัทภิบาลจากภายนอกเป็นที่ปรึกษา
2. แต่งตั้ง บริษัท อีวาย คอร์ปอเรท เซอร์วิสเซส จำกัด ผู้เชี่ยวชาญอิสระด้านบรรษัทภิบาลจากภายนอกเป็ นที่ปรึกษาแก่คณะกรรมการบรรษัทภิบาล เพื่อให้ข้อสังเกตและข้อเสนอแนะในการพัฒนาและปรับปรุงกระบวนการกำกับดูแลกิจการ ซึ่งครอบคลุมการควบคุมกำกับข้อมูลสำคัญที่จะมีผลของการล่วงรู้ข้อมูลภายใน และรายงานต่อคณะกรรมการบรรษัทภิบาล
คณะกรรมการบริษัทขอให้คำมั่นว่า บริษัทจะดำเนินธุรกิจด้วยความรับผิดชอบ ประกอบด้วยจริยธรรมและธรรมาภิบาลในทุกด้าน ด้วยเจตนารมณ์แน่วแน่ มุ่งหมายจะเป็นองค์กรที่ดีของสังคมตลอดไป
 
[ อ่านเพิ่มเติม ]